Groot, groter … kleiner? | Poerdezmerdez
Groot, groter … kleiner?
Menz probeer afspek (soos die Man met die Hoed sal sê). Nie sommer hieroor of daaroor nie, maar hoofsaaklik vir gesondheid en beter lyk en klere koop.
Menz se idee is om alle verfynde stysels en suikers uit te sny vir so lank menz kan. Maar, om die proses aan die gang te hou, eet menz een keer per week (op ‘n Maandag-aand) ‘n cheat meal as beloning. Want oor die 25+ jaar wat menz hierdie massa opgetel het, gaan dit nie in 6 maande verdwyn nie. So, as menz 95% van die tyd reg eet, pla die een cheat meal wat 5% opmaak, nie. En carbs is nog steeds vrek lekker!
Menz het oor 3.5 weke reeds 5 kg af gegooi. Dis slegs 8.5% van die doelwit. Stadig maar seker … En menzseMan se suikerlesings is vir die eerste keer in maande onder 10 – ten spyte van al die stres! (Al het menzseMan gisteraand ‘n tube Smarties verower en eergister het ‘n baie ongelukkige jaffle menzseMan se val gekeer … 😉 )
Dis nogal fun om die weeklikse cheat meals te beplan. Menz droom al van verlede Dinsdag af oor vars wit brood. Vars wit brood met bacon …. bacon makes everything better! So het menz se bord gelyk Maandag van hierdie week: 2 snye wit brood met bacon, 4 pannekoeke, 1 jaffle, 1 Kit Kat en ‘n groot glas Sprite.
Van bogenoemde het Menz het net ‘n halwe bacon broodjie, 2 pannekoeke, ‘n 4 vinger Kit Kat en ‘n glas Sprite genuttig. EN menz was vol! En menz het hoofpyn gehad. Carb flu, she’s a bitch!
Menz en menzseMan droom kwylend van comfort food soos macaroni & cheese, pizza, vetkoek, ens. Al daai wat ons gebring het waar ons vandag is. Waaraan ons verslaaf was – luister na die dokter hieronder. As mens carbs eet, veroorsaak dit ‘n craving vir nog en nog en nog; dis ‘n bose kringloop. Obesity is a disease, dis ‘n verslawing. En dis true. Njannies.
Dus loop menz wye draaie om die donuts by die werk, vars wit brood en pizza winkels. Vir 95% van die tyd. En eet so lekker as menz kan vir die ander 5%.
Hierdie Maandag moet daar roomys op die menu wees …
PS: menz verloor altyd eerste gewig in menz se boobs, so hulle is nou 2.5 kg elk ligter …. kon dit nie maar van die heupe verdwyn het nie? 😕
10 thoughts on “Groot, groter … kleiner?”
Januarie 26, 2017 om 7:12 vm
Carbs is ‘n goedkoop drug. Sterkte!
Januarie 26, 2017 om 7:26 vm
Dis so waar!! Dankie!!
Carbs is ongelukkig die stapelvoedsel vir die grootste deel van die minder-gegoede populasie, en vir emosionele eters definitief ‘n drug!
Januarie 26, 2017 om 7:36 vm
Well done Menz, nice going!
Al wat ek op my laaste probeerslag om af te spek verloor het is my dignity, so ek het nou maar besluit om nog twee vriende te probeer maak sodat daar genoeg hande is om my kluite toe te dra.
Januarie 26, 2017 om 10:42 vm
Ag nee man, hier sit ek alweer soos ñ malle en lag hardop vir jou!!! Ek gaan werklik waar elke Maandag aand wonder wat op jul spyskaart is. En die prentjies wat jy nou in my kop geplant het…hulle gaan ek opdiep sodra die ‘bloedsuier dae’ my wil oorrompel. Dalk moet ek jou ñ fooitjie begin betaal, jy is gratis terapie vir my. Julle vorder uitstekend met die dieët, hier het ek nou ñ hoed nodig om vir julle op te lig.
Januarie 26, 2017 om 10:51 vm
Hierso, jy kan my hoed leen.
Ek wil graag vir ete genooi word by die Menze se huis op Maandae aande. Dit klink of dit hondlekker kan wees
Januarie 26, 2017 om 11:11 vm
Dankie, menz begin nou meer uitsien na Maandag-aande as naweke ….
Januarie 26, 2017 om 11:14 vm
Januarie 26, 2017 om 4:02 nm
Januarie 26, 2017 om 7:28 nm